Document ID: 31996R0905

KOMISSION ASETUS (EY) N:o 905/96,
annettu 21 päivänä toukokuuta 1996,
yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1),
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (2) ja erityisesti sen 11 artiklan 1 kohdan,
sekä katsoo, että
komission asetuksen (ETY) N:o 1201/89 (3), sellaisena kuin se on viimeksi muutettuna asetuksella (EY) N:o 2878/95 (4), 7 artiklan 1 kohdassa säädetään, että tukihakemusten jättäminen hyväksytään 1 päivästä kesäkuuta ennen sen markkinointivuoden alkua, jolle tukea haetaan; hintapakettiehdotuksen 1996/1997 ja siihen liittyvien toimenpiteiden osana komissio ehdotti neuvostolle, että poistetaan mahdollisuus jättää puuvillaa, josta siemeniä ei ole poistettu, koskevia tukihakemuksia ennen päivää, jolloin valvonta aloitetaan; tätä ehdotusta koskevaa neuvoston päätöstä odotettaessa tukihakemusten ensimmäistä jättämispäivää markkinointivuoden alussa on syytä siirtää myöhemmäksi, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1201/89 7 artiklan 1 kohdan kolmas virke seuraavasti:
"Se on jätettävä jokaista satoa varten kyseisen markkinointivuoden 1 päivän syyskuuta ja 31 päivän maaliskuuta välisenä aikana."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä toukokuuta 1996.

Labels: 17
5
6